কলকাতা: গত সপ্তাহের শেষে শীতের ছোঁওয়া প্রথমবার পেয়েছিল কলকাতা সহ দক্ষিণবঙ্গ ৷ কিন্তু দু'দিনেই সেই ঠান্ডার ছোঁওয়া হাওয়া ৷ চারদিক কুয়াশার চাদরে মোড়া ৷ ফলে ১২ ডিগ্রির পারদ থেকেও নেমে যাওয়া তাপমাত্রা আবার খানিকটা উপরে উঠে গেছে ৷ কিন্তু তাপমাত্রা বাড়লেও পশ্চিমবঙ্গবাসীদের জন্য খারাপ খবর এবারের বড়দিনে খুব একটা আনন্দ নাও করা হতে পারে ৷ বুধ ও বৃহস্পতিবার বৃষ্টির পূর্বাভাস রয়েছে পশ্চিমের জেলাগুলিতে ৷ হালকা বৃষ্টি হবে কলকাতা সহ দক্ষিণবঙ্গের জেলাগুলিতেও ৷ বৃহস্পতিবার রাজ্যজুড়ে বৃষ্টির সম্ভাবনা-তৈরি হয়েছে কারণ বঙ্গোপসাগরে বিপরীত ঘূর্ণাবর্তের জেরে বৃষ্টি নামবে ৷বাঁকুড়া, পুরুলিয়া, ঝাড়গ্রাম, পশ্চিম বর্ধমান, বীরভূমে বৃষ্টি হতে পারে।
বড়দিনের আনন্দ মাটি করতে তৈরি বৃষ্টি, তারপরেই উইকএন্ডে জমিয়ে পড়বে কনকনে ঠান্ডা